text: 
  Den kritiske aktionærgruppe består blandt andet af udlandsdanskerne Finn 
  Harald Simonsen, tæppehandler Ole Jensen samt Riskærs tidligere partner 
  Peder Hauch.
  
  Egenkapital på 483 mill. kr..
  
  Klaus Riskær ejer halvdelen af Accumulator Invest. Han har ved flere 
  lejligheder understreget, at selskabet er økonomisk sundt, og at han 
  er formuende. I det seneste regnskab, halvårsmeddelelsen for de første 
  seks måneder af 1991, er egenkapitalen allerede i anden regnskabslinie 
  oplyst til 483 mill. kr..
  
  I meddelelsen fra Accumulator Invest til Fondsbørsen hedder det, at 
  aktionærgruppens anmodning om indkaldelse til ekstraordinær 
  generalforsamling ikke er aktuel. Det vurderer ledelsen i Accumulator 
  Invest og henviser til en bekræftelse fra advokat Ebbe Mogensen af 
  17. september, hvori det bekræftes, at anmodningen er trukket tilbage.
  
  Villa, fly og biler
  
  Aktionærgruppen er utilfreds med, at Klaus Riskær som bestyrelsesformand
   får stillet en 27 mill. kroners villa, et fly og flere biler til 
  rådighed, ligesom de udtrykker usikkerhed med hensyn til Klaus Riskærs 
  køb af De Bergske Blade. Og hvorvidt denne investering er holdt uden 
  for Accumulators regnskab.
  
  
  
  